Fógra a thabhairt thar ceann an Aontais faoi phointí (d) agus (g) d’Airteagal LAW.OTHER.134(7) [Fógraí a thabhairt] de Chuid a Trí [Forfheidhmiú an Dlí agus Comhar Breithiúnach in Ábhair Choiriúla]
den Chomhaontú Trádála agus Comhair

1. I gcomhréir le hAirteagail LAW.MUTAS.114 [Sainmhíniú ar údarás inniúil] de Chuid a Trí [Forfheidhmiú an Dlí agus Comhar Breithiúnach in Ábhair Choiriúla] den Chomhaontú Trádála agus Comhair idir an tAontas Eorpach agus an Comhphobal Eorpach do Fhuinneamh Adamhach, de pháirt, agus an Ríocht Aontaithe, den pháirt eile (‘an Comhaontú Trádála agus Comhair’) agus pointe (d) de LAW.OTHER.134(7) [Fógraí a thabhairt] den Chomhaontú sin, tugann an tAontas Eorpach leis seo, thar a cheann féin, fógra don Ríocht Aontaithe go measfar Oifig an Ionchúisitheora Phoiblí Eorpaigh (OIPE), i bhfeidhmiú na gcumhachtaí dá bhforáiltear le hAirteagail 22, 23 agus 25 de Rialachán (AE) 2017/1939 ón gComhairle di, a bheith ina húdarás inniúil chun críoch Theideal VIII [Cúnamh Frithpháirteach] de Chuid a Trí [Forfheidhmiú an Dlí agus Comhar Breithiúnach in Ábhair Choiriúla] den Chomhaontú Trádála agus Comhair. Beidh feidhm ag an bhfógra seo amhail ón dáta a chinnfear sa chinneadh ón gCoimisiún a ghlacfar i gcomhréir le hAirteagal 120(2) de Rialachán (AE) 2017/1939 ón gComhairle. Cuirfear an Ríocht Aontaithe ar an Eolas faoin dáta sin.
2. I gcomhréir le hAirteagail LAW.CONFISC.21(2) [Údaráis] de chuid a Trí [Forfheidhmiú an Dlí agus Comhar Breithiúnach in Ábhair Choiriúla] den Chomhaontú Trádála agus Comhair agus pointe (g) de LAW.OTHER.134(7) [Fógraí a thabhairt] den Chomhaontú sin, tugann an tAontas leis seo, thar a cheann féin, fógra don Ríocht Aontaithe go measfar Oifig an Ionchúisitheora Phoiblí Eorpaigh (OIPE), i bhfeidhmiú na gcumhachtaí dá bhforáiltear le hAirteagail 22, 23 agus 25 de Rialachán (AE) 2017/1939 ón gComhairle di, a bheith ina húdarás inniúil chun críche iarrataí reo a dhéanamh, agus, más iomchuí, a fhorghníomhú, faoi Theideal XI [Reo agus Coigistiú] de Chuid a Trí [Forfheidhmiú an Dlí agus Comhar Breithiúnach in Ábhair Choiriúla] den Chomhaontú Trádála agus Comhair, agus mar údarás lárnach chomh maith chun críche na n-iarrataí sin a sheoladh agus freagra a thabhairt orthu. Beidh feidhm ag an bhfógra seo amhail ón dáta a chinnfear sa chinneadh ón gCoimisiún a ghlacfar i gcomhréir le hAirteagal 120(2) de Rialachán (AE) 2017/1939 ón gComhairle. Cuirfear an Ríocht Aontaithe ar an Eolas faoin dáta sin.
3. Is chuig Oifig Lárnach OIPE a sheolfar iarrataí.